Jetz isches nit äso, dass ich noch nie blitzt wore wär, ich mich uf de Autobahn immer hoorklein an d Richtgschwindigkeit halte dääd oder ich in de 30km-Zone nit au ämol Fünfi grad sin loss! Un wenn mr einer in de 50km-Zone mit 49 vornewegschliicht un wege jedere Kreuzung schu 100m vorher ä Vollbremsung iileitet, schwillt mr au de Kamm un i merk, dass i bim Vor-mi- naagosche in ere Sprochebini glandet bin, wo n i gar nit gwisst hab, dass so ebbis bi mir überhaupt gschpeichert isch. Aber mir sin schließlig alli Mensche un irgendwo mueß der ganze uffgschtaute Fruscht jo nuss. Solang mr des alles numme vor sich selber nabrabbelt, isch des für keiner kei Schade nit. De abgschlossene Inneraum vu m ä Auto isch jedefalls de beschte Ort für so n ä koschtelosi Fruscht-weg-Kurzzit-Therapie.